  Туспуктэм: Руслан Нуриахметов Анжелика Тихонова корреспондент 3-тӥ куарусёнэ Россиын ньылетӥзэ «Вормон диктант» («Диктант Победы») гожтозы. Мылкыд карисьёс отчы дистанционной но очной амалъёсын пыриськыны быгатозы. Нош Удмуртиын туэ диктант гожтонэз 273 интыосын радъялозы. Со сярысь элькун тӧролэн но кивалтэтлэн пресс-службазы ивортӥз. Диктантэз школаосын, колледжъёсын, вузъёсын, музейёсын, библиотекаосын, кар но гурт администрациосын гожтыны луоз. Со сяна, туэ радъясьёс аспӧртэм интыос но радъялозы шуыса оскыто, но кыӵе, уг на шараяло. « "Вормон диктант" асьме понна туж кулэ акция. Мон арлы быдэ отчы пыриськисько. Котькудаз, юанъёслэн пуштросазы зымыса, валаськод, кыӵе шуг ужпумъёс сыло вал кунмы, кивалтӥсьёс, солдатъёс азьын, кудъёсыз Вормон понна улонъёссэс сётылӥзы. Асьмеос вуоно поколениослы Вормон сярысь вань зэмлыкез вуттыны но историез берен гожъян учыръёсты, кудъёссэ адӟиськом, палэнтыны кулэ » Татьяна Ишматова, Удмуртиысь Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн тӧроез Тодэ вайытом, «Вормон диктант» акция нырысьсэ 2019-тӥ арын 7-тӥ куартолэзе ортчиз. 2021-тӥ арын Удмуртиын ужрадэ 13 сюрслэсь трос адями пыриськиз. Тегъёс: Удмуртия БыдӟымАтыкайож Мерлык история  